ຍານ Curiosity ເລີ່ມແລ່ນອອກໄປ ສໍາຫລວດດາວພະອັງຄານ​ ເປັນເທື່ອທໍາອິດ
ອົງການ​ອະວະກາດ​ສະຫະລັດ ໄດ້​ບັງຄັບຂັບ​​ເຄື່ອນ ສີ່ລໍ້​ຂອງ​ຈໍານວນຫົກ​ລໍ້ ​ຂອງ​ລົດ​ສໍາຫຼວດ Curiosity ​ເມື່ອ​ວັນ​ອັງຄານ ​ເພື່ອ​ທົດ​ລອງການຂັບ​ລ້ຽວ ກ່ອນຈະ​ອອກແລ່ນ​ໄປ​ຂ້າງ​ໜ້າ.
ລົດສໍາຫຼວດດາວອັງຄານ Curiosity ຂອງສະຫະລັດ ມີກຳນົດ ທີ່ຈະອອກແລ່ນປະຕິບັດງານເປັນເທື່ອທໍາອິດ ອົງການອະວະ ກາດຂອງສະຫະລັດຫຼືນາຊາ ກ່າວວ່າ ຕົນຈະບັງຄັບລົດຫຸ່ນຍົນ ທີ່ມີຂະໜາດເທົ່າລົດຍົນທໍາມະດາ ໃຫ້ຂັບເຄື່ອນໄປໜ້າສາມແມັດ ໃນວັນພຸດມື້ນີ້ ກ່ອນຈະອ່ວາຍຄືນແລະຂັບໄປຍັງທີ່ຕັ້ງເດີມບ່ອນ ທີ່ໄດ້ລົງຈອດຕອນທໍາອິດໃນຕົ້ນເດືອນນີ້ ອົງການອະວະກາດສະຫະລັດ ໄດ້ບັງຄັບຂັບເຄື່ອນສີ່ລໍ້ຂອງ ຈໍານວນຫົກລໍ້ຂອງລົດສໍາຫຼວດ Curiosity ເມື່ອວັນອັງຄານ ເພື່ອທົດລອງການຂັບລ້ຽວກ່ອນຈະອອກແລ່ນໄປຂ້າງໜ້າ ອົງການນາຊາລາຍງານວ່າ ເຄື່ອງເຊັນເຊີແທກລົມເຄື່ອງນຶ່ງ ໃນຈຳນວນສອງເຄື່ອງທີ່ຕິດຕັ້ງຢູ່ລົດສໍາຫຼວດນັ້ນ ໃຊ້ການບໍ່ໄດ້ ແລະວ່າ ອາດເກີດເສຍຫາຍໃນລະຫວ່າງລົງຈອດ ລົດສໍາຫຼວດ Curiosity ແມ່ນເຕັມດ້ວຍເຄື່ອງອຸບປະກອນຕ່າງໆຫຼາຍຢ່າງ ເພື່ອສໍາຫຼວດ ສະພາບພູມິສາດ ອາກາດ ແລະລະດັບກໍາມັນຕະພາບລັງສີ ຂອງດາວອັງຄານ ລົດດັ່ງກ່າວ ນີ້ ມີພາລະກິດປະຕິບັດງານສອງປີ ທີ່ໃຊ້ງົບປະມານ 2 ພັນຫ້າຮ້ອຍລ້ານໂດລາ ເພື່ອຊ່ວຍ ສໍາຫຼວດວ່າເຄີຍມີສິ່ງທີ່ມີຊີວິດຢູ່ເທິງດາວອັງຄານຫຼືສາມາດຈະມີສິ່ງທີ່ມີຊີວິດໃນອະນາຄົດ ໄດ້ຫຼືບໍ່?